Up-10/96
Natisni
Opravilna št.:
Up-10/96
Datum odločitve:
15. 5. 1996
ECLI:
ECLI:SI:USRS:1996:Up.10.96
Akt:
Ustavna pritožba J.B. zoper sodbo Višjega sodišča v Ljubljani opr.št. Kp 464/95 z dne 13.7.1995 v zvezi s sodbo Okrajnega sodišča v Črnomlju opr.št. K 144/93 z dne 7.3.1995
Izrek:
Ustavna pritožba J.B. zoper sodbo Višjega sodišča v Ljubljani v zvezi s sodbo Okrajnega sodišča v Črnomlju se zavrže.
Evidenčni stavek:
Ustavno pritožbo je bilo potrebno zavreči, ker pritožnik ni izkazal, da je zoper izpodbijano sodbo izčrpal izredno pravno sredstvo, to je zahtevo za varstvo zakonitosti, ki jo je mogoče vložiti zoper pravnomočno sodno odločbo na podlagi 420. člena zakona o kazenskem postopku (Uradni list RS, št. 63/94).
Geslo:
Predhodno izčrpanje pravnih sredstev kot procesni pogoj za vložitev ustavne pritožbe.
Pravna podlaga:
Zakon o kazenskem postopku (ZKP), 420. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 1. 1996
Vrsta odločitve:
sklep
Vrsta rešitve:
zavrženje
Dokument:
US17867
Up-10/96
15.5.1996
S K L E P
Ustavno sodišče je v postopku za preizkus ustavne pritožbe J.B. iz Č. na seji senata dne 15.5.1996
s k l e n i l o:
Ustavna pritožba J.B. zoper sodbo Višjega sodišča v Ljubljani opr.št. Kp 464/95 z dne 13.7.1995 v zvezi s sodbo Okrajnega sodišča v Črnomlju opr.št. K 144/93 z dne 7.3.1995 se zavrže.
O b r a z l o ž i t e v
1. Okrajno sodišče v Črnomlju je z izpodbijano sodbo pritožnika spoznalo za krivega: pod točko 1 kaznivega dejanja gozdne tatvine po členu 158/II in I KZ RS, pod točko 2 pa kaznivega dejanja povzročitve splošne nevarnosti po členu 317/II in I KZ RS. Izreklo mu je pogojno obsodbo, in sicer enotno kazen tri mesece zapora s preizkusno dobo dveh let in z nadaljnjim pogojem, da v roku enega meseca plača oškodovanemu Gozdnemu gospodarstvu škodo v znesku 25 970,00 SIT ter mu naložilo v plačilo stroške kazenskega postopka in povprečnino. Višje sodišče v Ljubljani je s sodbo opr.št. Kp 464/95 z dne 13.7.1995 pritožnikovo pritožbo zoper sodbo zavrnilo kot neutemeljeno in potrdilo sodbo sodišča prve stopnje.
2. Pritožnik v ustavni pritožbi zatrjuje kršitve 14., 21. in 36. člena Ustave, ki naj bi izhajale iz pristranskega postopanja sodišča. Opozarja na nepravilno ugotovljeno dejansko stanje, ki naj bi bilo posledica kršitev postopkovnih določb, predvsem dejstva, da mu ni bila dana možnost, da bi predlagal priče in tudi drugače sodeloval v preiskavi ter v dokaznem postopku pred razpravljajočim sodiščem. Ustavnemu sodišču predlaga, da napadeni sodni odločbi razveljavi.
3. Po določbi 51. člena Zakona o Ustavnem sodišču (Uradni list (Uradni list RS, št. 15794) je ustavno pritožbo mogoče vložiti šele, ko so izčrpana vsa - redna in izredna pravna sredstva zoper posamični akt, ki se z ustavno pritožbo izpodbija.
4. V obravnavanem primeru pritožnik, kljub temu, da je bil z zahtevo za dopolnitev vloge izrecno pozvan, ni izkazal, da je zoper izpodbijano sodno odločbo izčrpal izredno pravno sredstvo, to je zahtevo za varstvo zakonitosti, ki jo je mogoče vložiti zoper pravnomočno sodno odločbo na podlagi 420. člena Zakona o kazenskem postopku (Uradni list RS, št. 63/94). Zato je bilo potrebno na podlagi 2. alinee prvega odstavka 55. člena ZUstS ustavno pritožbo zavreči.
5. Senat Ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec
Predsednik senata
dr. Boštjan M. Zupančič